Reg. č. MsÚ-1339/2019/HK - 2809/2019

**Stanovisko k plneniu uznesení Mestského zastupiteľstva Vrútky**

**ku dňu 05.06.2019**

V súlade s § 18 d, ods. 1 zákona č.369/1990 Zb. o obecnom zriadení v z. n. som vykonal kontrolu plnenia uznesení.

Bola vykonaná kontrola uznesení, ktoré sú v plnení, ako aj unesení, ktoré majú trvalý charakter. Kontrola bola doplnená o plnenie uznesení  MsZ zo dňa 16. 04. 2019. Pri dlhodobých uzneseniach môžem konštatovať, že sa priebežne plnia. Na MsZ dňa 16.04.2019 bolo prijatých 14 schvaľovacích uznesení a 2 zrušujúce.

Dve schvaľujúce uznesenia sa týkali vyhlásenia obchodnej verejnej súťaže. V prvom prípade išlo o predaj 100% obchodného podielu v spoločnosti Mestský podnik služieb Vrútky, s.r.o.. V druhom prípade išlo o predaj pozemku a budovy na ulici K. Kalocsaya. Musím však konštatovať, že v obidvoch prípadoch nebola ku dňu otvárania obálok predložená žiadna obálka s návrhom.

Ďalšie dve uznesenia, ktoré sa týkali predaja pozemku a zámeny pozemkov boli dotiahnuté do zmluvného vzťahu a je podaný návrh na vklad na Správe katastra v Martine.

K  vyhodnoteniu plnenia uznesení, predloženého prednostkou úradu, nemám pripomienky a súhlasím s obsahom.

Vo Vrútkach dňa: 05.06.2019 Dušan Chrastina

Hlavný kontrolór mesta

**Návrh na uznesenie MsZ:**

**Mestské zastupiteľstvo Vrútky:**

**1/ Berie na vedomie**

Stanovisko hlavného kontrolóra mesta o plnení uznesení Mestského zastupiteľstva Vrútky

ku dňu 05.06.2019

Spracoval a predkladá: Dušan Chrastina, hlavný kontrolór mesta Vrútky